Diplomați ruși, acuzați de spionaj în Olanda. Ce misiune aveau.
Doi diplomați ruși vor fi expulzați din Olanda, fiind acuzați de spionaj. Unul dintre diplomați era colaborator al SVR. "Multe dintre aceste tehnologii au atât uz civil, cât şi militar", a comunicat Serviciul Olandez pentru informații.
Guvernul olandez a anunţat, joi, expulzarea a doi diplomaţi ruşi suspectaţi de acţiuni de spionaj tehnologic, anunţă Serviciul pentru Informaţii şi Securitate (AIVD), citat de agenţia Reuters.Unul dintre diplomaţi colabora cu Serviciul rus de informaţii externe (SVR) şi "se ocupa de spionaj în domeniile tehnologic şi ştiinţific", a comunicat Serviciul olandez pentru Informaţii şi Securitate (AIVD)."Serviciul rus de informaţii externe a dezvoltat contacte cu persoane care au acces la informaţii sensibile din sectorul tehnologic. Interesul ofiţerului rus de informaţii a mers mai departe de obţinerea unor informaţii despre inteligenţa artificială, semiconductori şi nanotehnologie. Multe dintre aceste tehnologii au atât uz civil, cât şi militar", precizează Serviciul olandez pentru Informaţii şi Securitate.